CELEX: C2005/281/11
Language: sk
Date: 2005-11-12 00:00:00
Title: Vec C-315/05: Návrh na začatie prejudiciálneho konania podaný uznesením Ufficio del Giudice di Pace di Monselice z 12. júla 2005, ktorý súvisí s konaním: Lidl Italia Srl proti Comune di Arcole (VR)

12.11.2005   
            
            
               SK
            
            
               Úradný vestník Európskej únie
            
            
               C 281/6
            
         Návrh na začatie prejudiciálneho konania podaný uznesením Ufficio del Giudice di Pace di Monselice z 12. júla 2005, ktorý súvisí s konaním: Lidl Italia Srl proti Comune di Arcole (VR)
   (Vec C-315/05)
   (2005/C 281/11)
   Jazyk konania: taliančina
   Ufficio del Giudice di Pace di Monselice podal uznesením z 12. júla 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Lidl Italia Srl proti Comune di Arcole (VR) a bol doručený kancelárii Súdneho dvora 12. augusta 2005.
   Ufficio del Giudice di Pace di Monselice žiada Súdny dvor, aby rozhodol o nasledujúcich otázkach:
   
               1.
            
            
               Má sa smernica Európskeho parlamentu a Rady 2000/13/ES (1) z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín vo vzťahu k predbaleným potravinám uvedeným v článku 1 uvedenej smernice 2000/13/ES vykladať v tom zmysle, že povinnosti upravené v tejto smernici, najmä v článkoch 2, 3 a 12, sa ukladajú výlučne výrobcom predbalených potravín?
            
         
               2.
            
            
               V prípade kladnej odpovede na prvú otázku, majú sa články 2, 3 a 12 smernice 2000/13/ES vykladať v tom zmysle, že vylučujú možnosť, aby sa jednoduchý distribútor usadený v niektorom členskom štáte, ktorý uvádza na trh predbalený výrobok (vymedzený v článku 1 smernica 2000/13/ES) podnikateľského subjektu usadeného v inom členskom štáte, mohol považovať za zodpovedného za porušenie napadnuté verejným orgánom týkajúce sa rozdielu hodnoty (v tejto veci percentuálneho obsahu alkoholu) uvedenej na označení výrobcom predbalenej potraviny, a aby mohol byť potrestaný, aj keď (tento jednoduchý distribútor) iba uviedol na trh potravinový výrobok označený tak, ako ho označil výrobca predbalenej potraviny?
            
         
      (1)  Ú. v. EÚ L 109, 6.5.2005, s. 29.